LORNE MICHAELS PRESENTERER
TRE ÅR OG NI MÅNEDER FØR SCHMIGADOON
Har han åpnet esken?
Du sa ikke at de var nakne.
Jeg visste det ikke. Dave sa ingenting.
Å, nei. Skal Dave være naken?
Han spiller Den ubeskyttede sannhetssøker,
så det tror jeg nok.
-Jeg takler ikke å se Dave naken. -Jo da, vi er leger.
Jeg opererer knær. Dette er mer enn jeg...
Det er Dave.
Avbryt.
For jeg vet ikke hva som er inni.
Beklager.
-Beklager. -Unnskyld meg.
-Beklager. -Løgnhals.
-Jeg prøver. -Fort deg.
Gå på tærne.
TEATERET DET ENSOMME ROM
Å, herregud.
Jøss.
Så fint.
Jeg har deg.
Jeg elsker deg.
Å, unnskyld. Det bare...
Du må ikke føle deg presset.
Og det er en rar ting å si, når vi nettopp har sett Daves penis.
Jeg elsker deg også.
Beklager.
Jeg tar imot foreldre på torsdager mellom kl. 15 og kl. 17.
Bra at jeg ikke har barn, da.
Josh Skinner. Dr. Josh Skinner.
Å, jeg vet hvem du er.
Du knuste hjertet til stakkars Betsy
og gikk over broen med alle byens kvinner i desperat jakt etter en kone.
Og hvordan gikk det? Fant du en fin en?
Jeg leter ennå.
Ikke kast bort tiden her.
Jeg ville ikke krysset den broen om det så var for $100.
Jeg ser faktisk etter et sted å bo.
Hørte det var et rom til leie her.
Da hørte du feil.
Ha meg unnskyldt, jeg har viktigere ting å gjøre.
Så Mildred Layton har snakket med deg.
Mildred Layton?
Hun fikk kjærest... eksen min og jeg kastet ut fra pensjonatet,
og skremte alle fra å la oss få bo noe sted.
Den dama er en plage.
Hun blander seg inn
og vil bestemme hva jeg skal undervise.
I boken om markblomster krysset hun over alle pollenbærerne.
Så hun misliker deg også.
Ja, det virker jo logisk.
Hva er det med henne? Styrer hun hele byen?
Ja, egentlig. Men meg styrer hun ikke.
Og det fins en fin måte å bevise det på.
Jeg kunne vel trengt en vaktmester her.
I bytte mot rommet.
Å, ja. Vaktmester.
Superhendig. Hengte opp alle bildene hjemme på en time.
Tok alt på øyemål. Ganske imponerende.
Du må ha følt deg så viril.
Du kan begynne i morgen kl. 9.
Unnskyld meg, nå må jeg jobbe.
Klart.
Takk.
-La oss si kl. 8. -Skal bli.
Dette forventer jeg:
Hardt arbeid, disiplin og vilje til å følge alle mine ordrer.
Absolutt.
Så, dr. Lopez, har du hatt mange sykepleiere?
Det har jeg.
Og nå skal jeg vise deg utstyret mitt.
Dette er en obstetrisk klipper.
Ja vel? Det ser ut som noe man bruker til hummer.
Pappa?
Beklager. Jeg skulle bare hente noe.
Hva tok du?
Hva er det? Få se.
Pappa, det er glidemiddel. Hva skal dere med det?
-Det er privat. -Ikke når det er mitt glidemiddel.
Gi deg, da. Bare la dem ta det.
Og så får dere den nye sykepleieren til å si meg imot.
Greit. Moren din og jeg føler oss amorøse,
og forrige gang hjalp det veldig, så...
-Pappa, det er en dame til stede. -Det går fint.
Dere er for gamle for elskov. Det er usømmelig.
Legg den tilbake.
Jeg beklager. Jeg liker ikke å bli forstyrret.
-Doc Lopez... -Unge dame, jeg kan ikke hjelpe deg.
-Men jeg... -Nancy!
Hvis du vil føde barn utenfor ekteskap, er det din sak.
Ikke bland meg inn i det. Vær vennlig og gå.
Vent, hva?
Hva feiler det deg?
Du kan ikke bare avvise henne.
Jeg har rett til å velge mine pasienter.
Men du er den eneste legen i byen.
Åpenbaring.
Å-P-E-N-B-A-R-I-N-G. Åpenbaring.
Bra, Zaneeta.
Tommy, ordet ditt er "renselse".
-Renselse. R-E... -Hei!
Barn, si god morgen til vår nye vaktmester, dr. Skinner.
God morgen, dr. Skinner.
Hei, unger.
Skjer 'a?
-Hvor skal jeg begynne? -Døren til kottet sitter fast.
På saken.
Tommy, da fortsetter vi.
-Ordet ditt er "renselse". -Miss Tate?
Ja, denne sitter helt fast. Har du noen andre jobber?
Så du gir opp?
Nei, jeg går bare videre til noe annet.
Så du gir opp.
Barn, hva sier Shakespeare om det?
"De feige dør mange ganger før sin død,
de tapre smaker døden bare én gang."
Shakespeare. Så observant, og så vakkert uttrykt.
Hva betyr det?
At det aldri lønner seg å velge enkleste utvei.
Hvordan skal jeg forklare det?
Det trengs ingen musikalsk forklaring. Jeg forstår.
Når du får en oppgave Må du prøve alt du kan
Livets største gleder Går til alle dem
Som gjør ferdig det de skal
Når han får en jobb Gir en latsabb opp
Det er ikke gøy
Men gutta verden klapper for
Er de som holder på Helt til jobben er gjort
-Ja. -Å, det hender du vil si
"Jeg har ikke mer å gi"
Men et liv levd halvhjertet Er ikke et liv
Stopp. OK.
Så her får du et nyttig råd Som det er min plikt å gi
Gjør ditt beste her og nå Gi alt det du har
Frøken Tate har rett. Hvordan kan du leve halvhjertet?
Eller være en halv venn?
Hvorfor gir du alltid opp, dr. Skinner?
Ja, hvorfor?
DUST
Gi dere. Det er bare en dør.
Er det?
-Når du får en oppgave -Når du får en oppgave
-Må du prøve alt du kan -Må du prøve alt du kan
Livets største gleder
-Går til alle dem -Alle dem
-Som gjør ferdig det de skal -S-K-A-L!
Når han får en jobb Gir en latsabb opp
-For det er ikke gøy -G-Ø-Y!
Men de gutta verden klapper for
Er de som holder på Helt til jobben er gjort
-Å, iblant så vil du si -Å, iblant så vil du si
-"Jeg har ikke mer å gi" -"Jeg har ikke mer å gi"
Men et liv levd halvhjertet
-Er ikke et liv -Er ikke et L-I-V!
Så her får du et nyttig råd Som det er min plikt å gi
Gjør ditt beste her og nå Gi alt det du har
Så du liker ikke å synge? Enig.
Jeg er ikke noe flink i musikk.
Så her får du et nyttig råd
Det er min plikt å gi
Gjør ditt beste her og nå
Selv om livet føles tungt
Gjør ditt beste her og nå
Gi alt det du
Har
H-A-R!
Har!
Ja!
Hvorfor ler de? Dette var jo ikke morsomt.
SCHMIGADOON TVERRKIRKELIG KAKESALG
PRESBYTERIANERE - METODISTER
Kan jeg friste med noe?
Hva anbefaler du?
De fleste foretrekker Helen Pritts maisknekk
eller tante Pollys pai.
Dessverre vil visst ingen ha rabarbrarutene mine.
Å, jeg elsker rabarbraruter.
Gjør du? Jeg også.
Jeg trodde jeg var den eneste.
Det er ikke for alle.
-Jeg tar to. -Så flott.
Her. Jeg vil jo ikke spise alene.
Å, takk.
Howard, Ikke glem dietten din.
Vi vil jo ikke hente tjukkasbuksene på loftet.
Unnskyld, Mildred.
Jeg fant deg!
Ikke vær redd, Nancy. Jeg vil hjelpe deg.
Og du er barnets far?
Ja, frue. Matros Freddy Driggs.
Takk for innsatsen.
Du er gravid, og så bor du i dette skuret?
Foreldrene mine vil ikke ha skandale. Ikke si at Freddy var her.
Nancy og jeg vil gifte oss.
Men moren hennes liker ikke sjømenn
fordi vi banner noe så inni grønne... Unnskyld.
Så det går ikke.
Jeg dømmer dere ikke.
Jeg vil bare sjekke at du og barnet har det bra.
Hvor langt er du på vei?
Vet ikke helt. Jeg har så mange spørsmål, men ingen å spørre.
Hvor kommer babyen ut?
Det er et par muligheter, men begge deler virker så sprøtt.
Babyen kommer ut av skjeden din, Nancy.
Virkelig?
Sånt sier ikke jeg, engang.
Det er medisinske ord, Freddy. Ingenting å være redd for.
Kanskje jeg kan forklare det enklere.
I skjeden, der skal penis inn
I eggstokkene lages alle egg
I testiklene holder sæden til
I livmorhalsen kan de svømme fritt
I egglederne møtes disse to
I livmoren deler celler seg
Morkaken får de næring fra
Til barnet kommer ut...
-Av skjeden? -Det stemmer!
Syng med nå.
-I skjeden -Der skal penis inn
-I eggstokkene -Lages alle egg
-I testiklene -Holder sæden til
-I livmorhalsen -Kan de svømme fritt
-I egglederne -Møtes disse to
-I livmoren -Deler celler seg
-Morkaken -Får de næring fra
Til barnet kommer ut av skjeden
Au! I helsike.
Dette må være Skinner-følelsen jeg har hørt så mye om.
Jeg gjør mitt beste her og nå, gir alt jeg har.
Det er tydelig at døren gikk seirende ut.
Du kan jo slåss videre med verktøyet i morgen?
Du!
Ikke skyt!
Å, jeg skal ikke skyte.
For du skal bli med meg og Betsy til kirken og gifte deg.
Hva?
Hei! Nå hører du etter, Patrick McDoogal McDonough.
Du står ikke i klasserommet mitt og vifter med våpen.
Er det forstått?
Ja, frøken.
Har du så liten tro på din datter
at du må true menn til å gifte seg med henne?
-Gjør du, pappa? -Jeg trodde...
Jeg tror ikke det tenkes så mye oppe i hodet ditt.
Nå går du hjem og tenker på det du har gjort,
og lar datteren din leve livet sitt.
-Er det forstått? -Ja, frøken.
Kan jeg få geværet?
Du får det tilbake når du har lært leksen din. Ut.
Takk.
Det må være tøft å være den eneste her med en hjerne som faktisk virker.
Å, de er ikke så ille. De er bare litt gammeldags.
Jeg prøver å få dem til å være litt mer moderne, men...
Har du hørt om brystholdere?
-Det lyder kjent. -En flott oppfinnelse
som frigjør kvinnens barm fra det stramme korsettet.
Jeg elsker det.
Men Mildred og de andre tantene har selvsagt forbudt dem. Så tåpelig.
Så tåpelig. Brystholdere er så bra.
Jeg kan tenke meg at vi virker bondske og trege
for en storbymann som deg.
Så hvordan er det der du kommer fra? I storbyen.
Vel...
Nei, nei, nei!
-Å, unnskyld. Jeg mente ikke å... -Jeg nekter.
Greit. Du skal få slippe å svare.
-Ha en fin kveld, dr. Skinner. -Nei...
Så nå fremover, Pete,
holder vi oss unna kokende kjeler med maispudding. Greit?
Siden du har det som du har det.
Au!
Så nå er du sykepleier? Hvor er legen?
Ute og fisker.
Hva er det du vil?
Jeg var liksom...
-Du trenger hjelp. -Ja.
Jaså? Vet ikke om du husker det,
men det er slutt, og jeg hater deg.
Jeg vet det. Men jeg har ingen andre å spørre.
Greit. Hva er det?
Du husker da jeg krysset broen med alle byens kvinner?
Ja, det husker jeg.
Det var en som ikke var der. Emma Tate, skolefrøkenen.
Så jeg tror hun er løsningen.
Så hun er din ekte kjærlighet?
Jeg vet ikke. Men det går ikke så bra.
Vi pratet i går, og så kom det musikk, og hun stormet ut.
-Du skulle sunget. -Ja, sikkert.
Josh, dette er en musikal. Det er sånn det funker.
Er du for rørt til å si noe, synger du. Er du for rørt til å synge, danser du.
Og hvis du er for rørt til å danse? Er det snakking igjen, da?
For det er der jeg er nå.
Det må finnes en løsning. Du kan mye om musikaler.
Har du noen tips? Hvilken musikal er jeg i?
Jeg har virkelig ikke lyst til å hjelpe deg,
men det er så fristende å vise hvor mye jeg kan.
Søren ta. OK.
Hun er lærer og bor med en liten gutt. Det er veldig Music Man.
Og hvem er jeg da?
Harold Hill. En narsissist uten moral, som må skjerpe seg.
-Ja vel. -Eller Kongen og jeg.
-Og da er jeg... -En narsissist uten moral.
Dette er jo bare det du syns om meg.
-Du må synge, Josh. -Det skjer ikke.
Hva gjorde musikkmannen for å få læreren i musikalen?
-Han ga broren hennes en trompet. -Hvorfor?
Hvorfor sang de "Shipoopi"? Må du ha hele handlingen?
-Hvor god tid har du? -Trompet. Bror. Har det.
Det er nok ikke fullt så enkelt.
-Søster Melissa! -Jeg er lege.
Jeg tror babyen kommer!
OK, kom inn. Da gjør vi dette.
-Men Doc Lopez... -Drit i ham.
Legg deg på benken.
OK.
-Hva er det du gjør? -Tenkte du trengte hjelp.
Ja takk.
Det var helt fantastisk.
-Du var fantastisk. -Nei.
-Du var det. -OK, jeg var det.
Men alt er mye enklere i en musikal.
Det er første gang babyen har vært helt ren og tørr.
Ja, det var rart.
Men det var fint å få hjelp av deg, så takk.
Bare hyggelig.
Da får du vel finne deg en trompet.
Ja, nettopp.
Lykke til, da.
-Lykke til, du også. -Takk.
FØDSELSATTEST NAVN: FREDDY JR.
Er det sant?
Tok du imot Nancys baby i strid med mine ordrer?
Ja, for jeg er lege.
Jeg er det. Og vet du hva leger skal gjøre?
Hjelpe mennesker.
Du hadde ingen rett til det. Det er min klinikk og mine regler.
Og hvordan havnet denne inne hos foreldrene mine?
De fikk den av meg.
Du har jo ingen grenser. Ingen moral.
Mangler jeg moral?
Du nektet å hjelpe en kvinne i nød.
Beklager, men jeg blåser i hvor latterlig kjekk du er.
Du tar feil. Når det gjelder Nancy,
foreldrene dine og alt sammen.
Hvis foreldrene dine vil ha sex, så la dem få holde på.
Og vet du hva?
Jeg skal ikke bare oppmuntre dem til sengekos,
jeg skal lære dem ting som gjør sexlivet enda bedre.
Hver eneste stilling i Kama Sutra. Nytelse bare for nytelsens skyld.
Selv om du ikke kan unne dem det, skal de virkelig få leve.
Vi er samlet her for å ta farvel
med gamle Doc Lopez
som så brått forlot oss denne uken
etter å ha drevet med det som visstnok kalles
"egyptisk bukkedans".
Vi må alle oppleve sorg,
men familien Lopez har måttet tåle mye mer enn de fortjener.
For to år siden sto jeg her og holdt minnetale
for Jorges elskede kone Norma.
Så hva gjør vi når livet byr på tragedier som dette?
Når Guds kjærlighet er så langt fra oss?
Og alt håp så fjernt?
-Hei. -Hei.
Går det bra?
Det var min skyld.
Jeg oppmuntret ham til å utvide sitt seksuelle repertoar.
Han ville fått hjerteinfarkt uansett. Det vet du, ikke sant?
Ja, kanskje.
Så det er legen din?
Han er jo relativt tiltrekkende. For å være i hans alder.
Hvordan går det med skolefrøkenen?
Finner ingen trompet noe sted.
Og hvordan skal den få henne til å falle for meg?
Romantikken i musikaler er ikke alltid like logisk.
Det er derfor de lar sangene fortelle historien.
Jeg synger ikke.
Lever vi virkelig livet fullt ut?
Har vi mot nok til å følge hjertet?
Og bruker vi alt Gud har velsignet oss med?
Han har et poeng, ikke sant? Det om å følge hjertet.
Det skulle jeg gjerne gjort. Men...
For vår korte tid her på jorden er en gave fra Gud.
Og han vil ikke at vi skal sløse bort ett eneste minutt.
Vet du hva?
Du har rett.
En vis mann sa: "Stjernene skinner alltid."
-"Men det er bare om natten..." -Jeg mente ikke her og nå.
Pastor, jeg har noe jeg vil si.
Selvsagt, herr ordfører.
Pastoren har rett.
Livet er dyrebart, og vi skal ikke kaste bort ett minutt.
Så...
Det noe jeg har ønsket å si i mange år.
Men jeg har aldri våget.
Florence.
Min kjære, jeg elsker deg så høyt.
Men...
Jeg er homoseksuell.
Hva for noe?
Jeg er homoseksuell
Det er ikke lenger underforstått
Jeg tiltrekkes av mannfolk
Ikke dere, dere er kjedelige
Men jeg er homoseksuell
Florence, vent!
-Hei, Carson. -Hei, dr. Skinner.
Jeg har noe til deg.
Hva er det?
En kazoo.
Jeg klarte ikke å få tak i noen trompet.
Og en kazoo er mye bedre
for du trenger ikke å ta timer eller øve.
Du bare nynner i den, så blir det musikk.
De andre kommer til å erte meg.
-Hvorfor sier du det? -De erter meg bestandig.
Jeg er utenfor. Jeg passer visst ikke inn.
Jeg vet hvordan det er.
-Gjør du? -Ja.
Jeg passet ikke inn på legestudiet.
Det var ingen som lignet på meg der.
Og skal jeg være ærlig, så ble det ganske ensomt.
Men vet du hva jeg gjorde? "Blås i dem", sa jeg.
"Blås i dem"?
Jeg innså at det ikke spilte noen rolle hva de tenkte.
Det eneste viktige var hva jeg tenkte.
Så jeg jobbet hardt, jeg ble lege,
og nå har jeg masse venner.
Og en av dem er Carmelo Anthony, en berømt basketspiller.
Jeg reparerte kneskaden hans, og han ga meg billetter helt nede på banen.
Og de koster sikkert $2 500 per stykk.
-Jøss! -Nettopp. Så kom igjen.
Prøv den.
Ja.
Jeg klarte det! Jeg lagde musikk!
-Storesøster! Storesøster! -Ja?
Dr. Skinner ga meg noe helt fantastisk!
En kazoo! Hør, jeg kan lage musikk!
Så flott!
Jøsse navn, det virket.
Doktor?
Er alt i orden?
Åh, Melissa. Beklager, jeg sto bare og tenkte.
Det har vært en lang dag.
Jeg var ikke klar over det med din kone.
Så veldig leit. Du elsket henne sikkert høyt.
Ja, det gjorde jeg.
Og jeg er så lei for det med faren din.
Hadde jeg ikke gjort noe, kunne han vært i live.
Å, nei. Melissa, du må ikke klandre deg selv.
Aldri.
Takket være deg var hans siste tid fylt av glede. Og kjærlighet.
Ikke takket være meg. Nei, nei.
Jeg er dr. Jorge Sebastian Federico Lopez,
et kontrollerende petimeter som aldri lar folk være seg selv.
Jeg hater den siden av meg. Virkelig.
Det fins jo noe positivt ved den typen karaktertrekk også.
Det sa jeg også.
Men jeg gjorde bare dem jeg var glad i, ulykkelige.
Men så kom du og sa meg imot, sa hva du mente.
Ja da, først kunne jeg ikke fordra det,
men nå innser jeg...
At du hadde rett.
Og jeg tok feil. Når det gjelder alt sammen.
Det er det mest sexy noen mann har sagt til meg.
Du har forandret meg, Melissa.
Takk.
Hvordan funker denne?
Får du det til?
Nei.
Jeg er tidenes dårligste vaktmester. Jeg har ikke reparert noe denne uken.
Bortsett fra Carson.
Takk for at du hjalp ham.
Det har vært vanskelig for ham å vokse opp uten mor og far.
Jeg har prøvd å lære ham de viktigste tingene.
Medfølelse, integritet, og at man alltid bør ramse opp tre ting.
Men det er så mye jeg ikke har gitt ham.
Ikke vær så streng mot deg selv. Han er en flott gutt. Det er din fortjeneste.
Mange her er ikke enige i det.
Hvem bryr seg om dem? Du er bedre enn alle sammen til sammen.
Josh Skinner.
Du er slett ikke som jeg trodde.
Doktor?
Melissa, jeg ble inspirert av det ordføreren gjorde.
Jeg vet det kommer brått, men jeg vil ikke kaste bort mer tid.
Nå hender det iblant at jeg kan glemme
Alt som jeg kan Gå og tenke på
Nå vil jeg brått Få planlegge et bryllup
Selv om jeg vet At det er impulsivt
Det er ikke mulig å forklare
Hva og hvor Og hvorfor og hvordan
Men jeg vet at det er deg jeg elsker
Det er det eneste Som gjelder nå
-Emma... -Dette kommer kanskje brått på.
Men etter det som skjedde i begravelsen,
føles det så galt å holde det skjult.
Plutselig så er jeg ikke lærer
Så mye mer jeg har Å lære meg
Nå vil jeg bare ringe etter presten
Og slike tanker Avviste jeg før
Det er ikke mulig å forklare
Hva og hvor Og hvorfor og hvordan
Men jeg vet at det er deg jeg elsker
Det er det eneste som gjelder nå
Det er ikke mulig å forklare
Hva og hvor Og hvorfor og hvordan
Men jeg vet at det er deg jeg elsker
Det er det eneste som gjelder
Nå
-Når du får en oppgave -Når du får en oppgave
-Må du prøve alt du kan -Må du prøve alt du kan
Livets største gleder
-Går til alle dem -Alle dem
-Som gjør ferdig det de skal -S-K-A-L!
Så her får du et nyttig råd Som det er min plikt å gi
Gjør ditt beste her og nå Gi alt det du har
Så her får du et nyttig råd
Som det er min plikt å gi
Gjør ditt beste her og nå
Selv om livet føles tungt
Gjør ditt beste her og nå
Gi alt det du
-Har -H-A-R!
Tekst: Trine Haugen